E.Leclerc

E.Leclerc estas komerca firmao de francia origino, kiu vivtenas vendejarojn en pluraj eŭropaj landoj. Ĝi estas membro de la Eŭropa aĉeta kooperativo Coopernic. En 2008, E.Leclerc estas la komerce gvida vendejaro sur la franca teritorio kun 16,4% de la merkato kaj 34,7 miliardoj eŭroj da spezoj. La ĉefa konkura firmao en la nacia merkato estas la entrepreno Carrefour, kun 13,2% de la merkato. Historio 1948: Édouard Leclerc malfermas la unuan superbazaron en Landerneau, Bretonio 1956: Komenciĝo de vesta branĉo de la vendejaro 1960: La 60-a E.Leclerc-vendejo malfermiĝas en Issy-les-Moulineaux 1966: 95 superbazaroj malmembriĝas por esti transprenataj fare de la nova vendejaro Intermarché 1979: Leclerc kreas SIPLEC, kompanion por enportado de benzino 1985: Leclerc estas la unua kompanio kiu vendas juvelojn ene de superbazaroj kun la koncepto 'Le Manège à Bijoux'. 1992: Leclerc malfermas unuan superbazaron en Hispanio kaj startas eŭropan ekspansion 1995: Leclerc ĉesas senpage disdoni plastajn sakojn 1998: Leclerc iĝas partnero de la programo Thalasso en la francia televida kanalo France 3 2000: Leclerc malfermas unuan superbazaron de Slovenio en Ljubljano la 7-an de junio 2007: Leclerc malfermas duan superbazaron de Slovenio en Mariboro la 7-an de novembro 2007: Vendoj atingas la sumon de 30 miliardoj da Eŭroj.